Projektas

PRITARTA

Plungės rajono savivaldybės tarybos

Kontrolės komiteto

2024 m. rugsėjo d. protokolu Nr. TK-

PATVIRTINTA

Plungės rajono savivaldybės kontrolieriaus

2024 m. lapkričio d. įsakymu Nr. V-

**PLUNGĖS RAJONO SAVIVALDYBĖS KONTROLĖS IR AUDITO TARNYBOS**

1. **METŲ VEIKLOS PLANAS**

**I. BENDROJI DALIS**

Plungės rajono savivaldybės Kontrolės ir audito tarnyba ( toliau – Tarnyba) yra Plungės rajono savivaldybės tarybai atskaitingas viešasis juridinis asmuo, kurio pagrindinė funkcija - prižiūrėti ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.

Įgyvendindama Vietos savivaldos įstatyme nustatytas funkcijas ir suteiktus įgaliojimus, Tarnyba atlieka išorės finansinius, atitikties ir veiklos auditus savivaldybės administracijoje, Savivaldybės administravimo subjektuose ir Savivaldybės valdomose įmonėse. Atliekant finansinį ir atitikties auditą, vertinami audituojamo subjekto metinių ataskaitų rinkinių duomenys ir pareiškiama nepriklausoma nuomonė, taip pat vertinama savivaldybės turto ir lėšų valdymo, naudojimo ir disponavimo jais teisėtumas. Veiklos auditų metu vertinama audituojamo subjekto viešojo ir vidaus administravimo veikla ekonomiškumo, efektyvumo ir rezultatyvumo požiūriu. Atitikties audito metu vertinama audituojamo subjekto veiklos atitiktis teisės aktų ir (ar) kitiems reikalavimams. Tarnyba savo veikloje vadovaujasi Vietos savivaldos ir kitais įstatymais, tarptautiniais aukščiausiųjų audito institucijų standartais, Valstybės kontrolės tvirtinamomis metodikomis bei kitais teisės aktais. Kiekvienais metais iki gegužės 15 dienosparengia ir Savivaldybės tarybos reglamente nustatyta tvarka pateikia Savivaldybės tarybai išvadą dėl veiklos ataskaitos, pateikto tvirtinti Savivaldybės metinių ataskaitų rinkinio, Savivaldybės biudžeto ir turto naudojimo.

Vadovaujantis Vietos savivaldos įstatymu Tarnybos veiklos išorinę peržiūrą atlieka Valstybės kontrolė. Išorinės peržiūros tikslas – įvertinti, ar savivaldybės kontrolės ir audito tarnyba auditą atliko vadovaudamasi tarptautiniais aukščiausiųjų audito institucijų standartais ir kitais auditą reglamentuojančiais teisės aktais.

Tarnybos metinis veiklos planas yra Savivaldybės 2025-2027 metų strateginio veiklos plano programos tikslų ir uždavinių įgyvendinimo dalis.

**2025 METŲ VEIKLA**

|  |  |  |  |  |  |
| --- | --- | --- | --- | --- | --- |
| Tarnyba vykdo Savivaldybės strateginio veiklos plano programą - **Savivaldybės veiklos valdymo programa** (kodas 007).  **Programos tikslas -** Organizuoti ir užtikrinti savivaldybės funkcijų įgyvendinimą  Programos uždavinys - Sudaryti sąlygas kokybiškai įgyvendinti savivaldybės funkcijas | | | | | |
| Stebėsenos rodiklio kodas | Stebėsenos rodiklio pavadinimas | Veiklos pavadinimas | Siektinas rodiklis (proc) | Atsakingi vykdytojai | Planuojami asignavimai (tūkst.Eur) |
| 007-01-01-03 | Savivaldybės kontrolės ir audito tarnybos darbo užtikrinimas | Savivaldybės kontrolės ir audito tarnybos veikla:  1. Prižiūri, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai, bei skatina teigiamą audito poveikį savivaldybės finansų valdymo ir kontrolės sistemai.  2. Kasmet rengiama audito strategija, kurioje išskiriamos reikšmingos ir rizikingos sritys, vadovaujantis audito standartais vykdoma viešojo sektoriaus subjektų atranka, numatomas finansinis auditas ir audito procedūros subjektuose. Analizuojami Savivaldybės biudžeto bei turto duomenys, pokyčiai bei veiklos problemos ir planuojami veiklos auditai. Kontrolės funkcija vykdoma atliekant neplaninius patikrinimus, skundų tyrimą.  3. Vykdoma subjektams teiktų rekomendacijų įgyvendinimo stebėsena, nes audito pažangą ir rezultatų veiksmingumą lemia rekomendacijų įgyvendinimas.  4. Siekiant efektyviai panaudoti Tarnybos žmogiškuosius ir finansinius išteklius, gerinti atliekamų auditų kokybę, taikomos įvairios formos savišvietai: dalyvavimas mokymuose, mokymasis iš kitų asmenų.  Vykdomos Tarnybos bendrosios veiklos funkcijos. | 95 | Tarnybos valstybės tarnautojai | 147,5 |

1. **FINANSINIAI IR ATITIKTIES AUDITAI**

|  |  |  |  |  |  |
| --- | --- | --- | --- | --- | --- |
| **BAIGIAMIEJI 2024 METŲ AUDITAI** | | | | | |
| Eil. Nr. | Audito pavadinimas | Audito tikslas (ai) | Audito objektas / audito apimtis | Audito pradžia | Audito pabaiga |
| 1.1. | 2024 metų Plungės rajono savivaldybės ataskaitų rinkinio duomenų, bei biudžeto lėšų ir turto naudojimo ir disponavimo jais teisėtumo vertinimas | -Įvertinti 2024 metų Plungės rajono savivaldybės metinės veiklos ataskaitos, metinių finansinių ir biudžeto vykdymo ataskaitų rinkinių duomenų teisingumą ir pareikšti nepriklausomą nuomonę;  -Atlikti savivaldybės biudžeto lėšų ir turto valdymo, naudojimo ir disponavimo jais atitiktį įstatymų nustatytiems tikslams | Audituojamas 2024 metų Savivaldybės ataskaitų rinkinys.  Rinkinio sudėtis: metinė veiklos ataskaita, finansinių ataskaitų rinkinys ir biudžeto ataskaitų rinkinys.  32 asignavimų valdytojai teikia žemesnio lygio biudžeto vykdymo ataskaitų rinkinius, kurių duomenimis ir Iždo apskaitos duomenimis rengiamas Savivaldybės biudžeto vykdymo ataskaitų rinkinys. Viešojo sektoriaus subjektai duomenis teikia į VSAKIS[[1]](#footnote-1), kurių pagrindu rengiamas Savivaldybės finansinių ataskaitų rinkinys.  Pagrindinės audito procedūros atliekamos atrinktuose viešojo sektoriaus subjektuose reikšmingose ir rizikingose srityse. | 2024 m. III ketv. | 2025 m. II ketv. |
| **2025 METŲ AUDITAI** | | | | | |
| Eil. Nr. | Audito pavadinimas | Audito tikslas (ai) | Audito objektas / audito apimtis | Audito pradžia | Audito pabaiga |
| 1.2. | 2025 metų Plungės rajono savivaldybės ataskaitų rinkinio duomenų, bei biudžeto lėšų ir turto naudojimo ir disponavimo jais teisėtumo vertinimas | -Įvertinti 2025 metų Plungės rajono  savivaldybės metinės veiklos ataskaitos,  metinių finansinių ir biudžeto vykdymo ataskaitų rinkinių duomenų teisingumą ir pareikšti nepriklausomą nuomonę;  -Atlikti savivaldybės biudžeto lėšų ir turto valdymo, naudojimo ir disponavimo jais atitiktį įstatymų nustatytiems tikslams | Audituojamas 2025 metų Savivaldybės ataskaitų rinkinys.  Rinkinio sudėtis: metinė veiklos ataskaita, finansinių ataskaitų rinkinys ir biudžeto vykdymo ataskaitų rinkinys.  Audito strategijos parengimas. Pagrindinių audito procedūrų atlikimas atrinktuose viešojo sektoriaus subjektuose reikšmingose ir rizikingose srityse. | 2025 m. III ketv. | 2026 m. II ketv. |
| 1. **ATITIKTIES IR VEIKLOS AUDITAI** | | | | | |
| Eil. Nr. | Audito pavadinimas | Audito tikslas (ai) | Audito objektas / audito apimtis | Audito pradžia | Audito pabaiga |
| 2.1. | Vaikų dienos centrų ir bendruomeninių socialinių paslaugų finansavimas | Įvertinti, ar Savivaldybės biudžeto lėšos naudojamos laikantis teisės aktų reikalavimų ir tikslingai | Vaikų dienos centrų veikla | 2025 m. I ketv. | 2025 m. I ketv. |
| 2.2. | Plungės rajono savivaldybės kultūros centrų veikla | Įvertinti įstaigų veiklos efektyvumą ir atitiktį teisės aktų reikalavimams | Kultūros centrų veikla | 2025 m. II ketv. | 2025 m. III ketv. |
| 2.3. |  |  |  |  |  |
| 2.4. |  |  |  |  |  |
| 2.5. |  |  |  |  |  |
| 1. **IŠVADOS IR KONTROLĖS FUNKCIJOS** | | | | | |
| Eil. Nr. | Priemonės ir veiksmai | | | Vykdymo terminai | |
| 3.1. | Parengti ir reglamente nustatyta tvarka pateikti Savivaldybės tarybai išvadą dėl pateikto tvirtinti 2024 metų savivaldybės metinių ataskaitų rinkinio, savivaldybės biudžeto ir turto naudojimo | | | Iki 2025-05-15 | |
| 3.2. | Rengti ir Savivaldybės tarybai teikti sprendimams priimti reikalingas išvadas dėl savivaldybės prisiimtų įsipareigojimų pagal paskolų, finansinės nuomos (lizingo) ir kitų įsipareigojimų skolos dokumentų sutartis, garantijų suteikimo kreditoriams už savivaldybės valdomų įmonių prisiimamus įsipareigojimus pagal paskolų, finansinės nuomos ( lizingo ) ir kitų įsipareigojamųjų skolos dokumentų sutartis. | | | Pagal poreikį, pavedime nurodytais terminais | |
| 3.3. | Rengti ir Savivaldybės tarybai teikti išvadas dėl viešojo ir privataus sektorių partnerystės projektų įgyvendinimo tikslingumo ir pritarimo galutinėms viešojo ir privataus sektorių partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės projektų įgyvendinimo tikslingumo nurodytų partnerystės projekto sąlygų. | | |
| 3.4. | Rengti ir Savivaldybės tarybai teikti sprendimams priimti reikalingas išvadas dėl skolininkų ir skolininkų, už kurių įsipareigojimų įvykdymą garantuoja valstybė, ūkinės ir finansinės būklės, taip pat dėl iš valstybės vardu pasiskolintų lėšų, teikiamų paskolų ir valstybės garantijų teikimo, paskolų naudojimo pagal tikslinę paskirtį ir paskolų grąžinimo. | | |
| 3.5. | Rengti ir savivaldybės tarybai teikti sprendimams priimti reikalingas išvadas dėl galimybės savivaldybei prisiimti finansinius įsipareigojimus dėl prioritetinės savivaldybės infrastruktūros plėtros. | | |
| 3.6. | Nagrinėti gyventojų prašymus, pranešimus, skundus ir pareiškimus dėl savivaldybės lėšų ir turto, patikėjimo teise valdomo valstybės turto valdymo, naudojimo ir disponavimo juo ir teikti išvadas dėl tyrimo rezultatų | | | Pagal poreikį | |
|  | 1. **KITI DARBAI** | | |  | |
| Eil. Nr. | Tarnybos darbo organizavimas | | | Vykdymo terminai | |
| 4.1. | Vykdyti auditų rekomendacijų įgyvendinimo stebėseną. Siekdami didesnio auditų poveikio vertiname, ar auditų rekomendacijos įgyvendintos laiku ir tokia apimtimi, kaip buvo sutarta su audituojamu subjektu. | | | nuolat | |
| 4.2. | Rekomendacijų įgyvendinimo ataskaitos rengimas ir pateikimas merui ir savivaldybės tarybos kontrolės komitetui, savivaldybės administracijos direktoriui. | | | Pagal savivaldybės tarybos kontrolės komiteto plane nustatytus terminus | |
| 4.3. | Vykdyti personalo valdymo, mokymo ir kvalifikacijos tobulinimo organizavimo, personalo duomenų tvarkymo Valstybės tarnautojų registro informacinėje sistemoje VATIS funkcijas, Tarnybos dokumentų bylų parengimas, archyvo tvarkymas. | | | Nuolat | |
| 4.4. | Parengti 2024 metų Tarnybos ataskaitų rinkinį ir jį teikti Savivaldybės tarybai. | | | Iki 2025-05-01 | |
| 4.5. | Parengti Tarnybos 2025 metų veiklos plano projektą ir teikti Savivaldybės tarybos Kontrolės komitetui | | | Iki 2024-10-05 | |
| 4.6. | Rengti ir teikti informaciją Savivaldybės tarybos Kontrolės komitetui, taip pat valstybės ir savivaldybės institucijoms, įstatymų ir kitų teisės aktų nustatyta tvarka. | | | Nuolat | |
| 4.7. | Dalyvauti Lietuvos Respublikos savivaldybių kontrolierių asociacijos veikloje. | | | Nuolat | |
| 4.8. | Dalyvauti Savivaldybės tarybos, Kontrolės ir kitų komitetų ar komisijų posėdžiuose, teikti informaciją, reikšti nuomonę kompetencijos klausimais. | | | Pagal poreikį | |
| 4.9. | Tobulinti bendrąsias ir specialiąsias profesines žinias, vadovaujantis Tarnybos valstybės tarnautojų 2025 m. mokymo planu ir atsižvelgiant į skiriamas savivaldybės biudžeto lėšas. | | | 2025 m. | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Viešojo sektoriaus apskaitos ir ataskaitų konsolidavimo informacinė sistema [↑](#footnote-ref-1)